בית האחוזה

בית האחוזה הוא בית עשוי אבן אפורה, כבדה וישנה, שנמצא על הגבעות, סמוך לגבעת נרקיסים, באיזור מגוריה של משפחת בקר.

האחוזה נראית מתפוררת וטחב צמח עליה. מקיפה אותה גדר עץ שבורה. בפינה אחת שלה יש עץ תפוח מעוות וערום, ובפינה אחרת יש באר אבן ולידה דלי עץ קטן קשור בחוט. מאחורי האחוזה יש בית קברות קטן עם קברים לבנים-אפורים מלאי עשבים וטחב. ליד שביל הגישה יש מלונת עץ גדולה שנראית כאילו היא עומדת לקרוס.

לבית יש ריח של אבק ונפטלין. בקומת הכניסה יש לפחות מטבח וסלון, ובו ספה דהויה עם ריפוד פרחוני מיושן, שטיחים, ארון עם מעילים, ווילון ירוק, כבד ומאובק עם הדפס פרחוני. באחד מחדרי השינה האפל ולח יש שתי מיטות ושולחן קטן. במרתף יש חלון קטן וכל קירותיו מלאים בכלי נשק.

אנשי האחוזה גרים שם כבר שנים, עוד מלפני קום העיירה, והם לא יוצרים קשרים עם אף אחד.

אדוארד וכריסטי נמנעו מלהתקרב לשם, כי פחדו מבעלי האחוזה המשונים ומהכלב המפחיד שלהם, שהיה בעצם יצור קסום בשם בוגוס.

כשווינטר ומגי מגיעות ליום הולדתה העשירי של כריסטי ב"טווי החלומות" הם מטיילים באזור הגבעות עם אדוארד וכריסטי ומשכנעים אותם להתקרב אל האחוזה, שם הם פוגשים את בוגוס, מגלים שהוא יצור קסום ונותנים לו אבקת קסם כדי שיתחזק.

בעקבות כך בוגוס מצליח להשקות את בעלי האחוזה בדם שלו וכך להשתלט עליהם ולהפוך אותם למשרתים שלו.

ווינטר ומגי מנסות להתעמת עם בוגוס באחוזה ונקלעות בתוכה. שרלוט, בן ומלווין רודפים אחריהם בכל האחוזה, וכל החלונות ופתחי המילוט נעולים. הן משתמשות באבקת הקסם בהצלחה כדי להאט את בעלי האחוזה, משרתיו של בוגוס, שרודפים אחריהם אך נפצעות ומתעלפות ומתעוררות כשהן בכלוב. רק כשכריסטי, שחיכתה להן בחוץ, נכנסת דרך החלון ולא רואה אותן בכלוב, הן מבינות שבוגוס רק גרם להן לדמיין את הכלוב בתור פיות, ולכן הופכות חזרה לילדות. כשהן מנסות לברוח, הנס עוצר אותן ופוצע את כריסטי, אז הן רצות חזרה אל תוך האחוזה. הן פוגשות את אדוארד במטבח ומשכנעות אותו שיעזור להן להתחבא. הוא נותן להן לרדת אל המרתף, שמתגלה כמבוי סתום. ווינטר מצליחה לכשף את קירות המרתף כך שיתקפו את הבן אדם הראשון שיגיד את המילה "להרוג", וגורמת לבוגוס להגיד את המילה. לאחר מותו, גופו מתפורר עד נותר ממנו רק שלד לבן שבתוכו תליון זהוב בצורת כוכב.

השליטה המוחית של בוגוס מתבטלת, ובני האחוזה, שנמצאים כולם במרתף, מבולבלים. מלווין זוכר שהיה באמצע הכנת תה, ואשתו זוכרת שהייתה באמצע הכנת עוגת תפוחים. בן שואל מה עושים אצלם ארבעת הילדים. ווינטר מספרת שהם ילדי צופים שמוכרים עוגיות, ומלווין כועס כי חושב שהם רק מחפשים לקחת מהם כסף. בן מלווה אותם החוצה ונפרד מהם.

דיירי האחוזה

 * מלווין: מתואר כזקן ונמוך, בוגוס משליך אותו מהמדרגות ומכריח אותו לחפש עבורו עכברים. הוא רודף אחרי ווינטר ומגי, כפיות, ברחבי האחוזה, ונפצע מהמנורה שהפילו.
 * אשתו של מלווין: היא זקנה ויש לה שיער שיבה שמהודק לראשה בסיכות כסופות, וסינר לבן סביב מותניה. היא מאכילה את בוגוס בעצם עם בשר נוטף דם, לפני שהוא משתלט עליהם. כשבוגוס הופך לבעל האחוזה, היא עוזרת למלווין לחפש עכברים בשביל בוגוס וגם מוצאת.
 * בן: גבר צעיר כהה עור, עזר לבוגוס לאגור אבקת קסם, וניסה לתפוס את ווינטר ומגי, הפיות, עם גרזן.
 * שרלוט: נערה חיוורת עם שיער שחור ארוך. היא מביאה לשאר בני הבית את הכוסות המהולות בדם של בוגוס, בפקודתו של בוגוס, כדי שישתו. היא רדפה אחרי ווינטר ומגי, הפיות, ונתקעה תחת המנורה שהפילו.
 * אישה בשם לא ידוע: